als_Latn dik_Latn sag_Latn
Partia Socialiste ka çelur zyrtarisht fushatën e saj për zgjedhjet e 18 qershorit.
Deputeti socialist Erjon Braçe duke folur në Kongresin e Partisë Socialiste, që po mbahet në Durrës, u shpreh se deri në fund të mandatit tjetër “garantojmë 220 mijë vende të reja pune”, teksa Ministri i Financave Arben Ahmetaj tha se Prodhimi i Brendshëm Bruto do të rritet 5. 5 % dhe paga minimale do te rritet me 30 mijë lekë, ose 40%.
Braçe – “Në këtë mandat u krijuan 183 mijë vende të reja pune. Do bëjmë të njëjtën betejë që bëmë me drejtësinë dhe për punësimin. Deri në fund të mandatit tjetër garantojmë 220 mijë vende të reja pune”, deklaroi Braçe.
Ahmetaj – “Do të rrisim ekonominë me 5.5% dhe do të garantojmë uljen e borxhit publik nën 60%. Rritja e të ardhurave për çdo qytetar shqiptar do të bëhet me 25%. Garantojmë rritjen e të ardhurave të disponueshme për çdo qytetar shqiptar me 25%. Do të ketë 220 mijë vende të reja pune në mandatit e dytë, gjë që do të ulë papunësisë në nivelin 1 shifror. Do të kemi rritur pagat e të gjithë punonjësve buxhetorë me 40%. Paga minimale do të jetë 30 mijë lekë, do përfitojnë 315 mijë qytetarë. Tatimi për biznesin e vogël do të jetë 0. Do mbështesim bujqësinë, do përjashtojmë nga TVSH ato inpute që kanë kërkuar fermerët”.
Pas shtyrjes së tij me 10 ditë, pasi ishte parashikuar që të mblidhej më 29 prill, kreu i PS-së do të bëjë në të bilancin e katërvjeçarit qeverisës.
Shtyrja e kongresit të 29 prillit erdhi për shkak të situatës politike në vend, mungesës së regjistrimit të koalicioneve dhe pritjes së një zgjidhjeje të krizës politike.
Fushata
Partia Socialiste ka nisur fushatën zgjedhore, ku sot do të bëhet publike programi zgjedhor i Partisë Socialiste. Në kongresin që po mbahet në Pallatin e Sportit “Ramazan Njala”, në Durrës, pritet të marrë pjesë kryeministri Edi Rama, njëherësh kreu i PS-së.
Kongresi është me këtë rend dite; Fjala e Kryetarit të PS-së, Edi Rama. 2. Prezantimin e Programit Elektoral të PS-së. 3. Prezantimin e Kandidatëve për Deputetë”. Programi është hartuar nën drejtimin e Koordinatorit për Programin, Ilir Beqja.
Pak ditë më parë u bë e ditur një pjesë të përmbledhur e kësaj strategjie, në të cilën nënvizohen objektivat kryesore për zgjedhësit si dhe 4 mesazhe drejtuar qytetarëve.
Ndërkohë, burime nga PS-ja bënë me dije se programi i plotë i fushatës është rreth 100 faqe, ku përfshihen të gjitha pikat që do të prezantohen para qytetarëve shqiptarë.
Deri më tani në këto zgjedhje do të marrë pjesë maxhoranca, pasi opozita ka bojkotuar procesin. Kjo e fundit kërkon dorëheqjen e kryeministrit Edi Rama dhe krijimin e qeverisë teknike, për garantimin sipas tyre të zgjedhjeve të lira dhe të ndershme.
PJESE NGA STRATEGJIA
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn